खरीदारी

ख़रीदारी अथवा ख़रीददारी या फिर शॉपिंग (shopping) वो कार्य है जिसमें ग्राहक उपलब्ध सामान और सेवाओं का अवलोकन करता है और फिर उसमें से कुछ क्रय करता है। इस क्रम में ग्राहक विभिन्न दुकानों पर एक जैसे सामान का निरिक्षण भी करता है और एक ही जगह पर बहुत सारे सामान का अवलोकन कर सकता है जिसमें से एक छोटा भाग क्रय करता है। विद्वानों ने ख़रीदारों की प्रारूपिकी विकसीत की है जो ख़रीदारों के एक समूह को मनोविनोदात्मक ख़रीदार के रूप में पहचानते हैं जो ख़रीदारी को आनन्द की तरह देखते हैं और इसे अवकाश के कार्य के रूप में देखते हैं। ऑनलाइन ख़रीदारी खुदरा उद्योग में एक प्रमुख व्यवधान बन गई है क्योंकि ग्राहक अब उत्पाद की सूचना पहले खोज सकते हैं और किसी भी क्षेत्र में उत्पाद को ऑनलाइन मंगवा सकते हैं। ऑनलाइन खुदारा विक्रेता अपने उत्पाद को उपभोक्ता के घर उनके इच्छित स्थानों जैसे कार्यालय, घर अथवा अन्य स्थान पर सीधा पहुँचाते हैं। व्यवसाय से ग्राहक प्रक्रिया ने इसको आसान बना दिया कि ग्राहक पहले उत्पाद के बारे में विक्रेता की वेबसाइट पर ऑनलाइन देख सकता है और बहुत तेजी से अपने इच्छित स्थान पर प्राप्त कर सकता है। ऑनलाइन ख़रीदारी विधि के उपयोग से ग्राहक को दुकान तक स्वयं जाने की आवश्यकता नहीं पड़ती और न ही इसके लिए अपनी ऊर्जा को व्यय करना होता है। इस तरह वो समय और यात्रा का खर्चा बचा सकते हैं। खुदरा व्यापारी और दुकानदार ऐसा व्यवसाय है जिसमें सम्बंधित सामान को प्रस्तुति के लिए रखना पड़ता है और ग्राहक को यह सामान धन अथवा अन्य सामान के बदले दिया जाता है। ख़रीदारों का ख़रीदारी का अनुभव अलग-अलग हो सकता है। यह विभिन्न कारकों पर निर्भर करता है जिसमें ग्राहक के साथ व्यवहार, उसकी सुविधा, क्रय करने योग्य सामान और उसकी मनोदशा शामिल हैं। सन्दर्भ बाहरी कड़ियाँ